Misrlik politsiyachi yuqori qavatdagi uy balkonidan tushib ketgan bolani qutqarib qoldi. Bu haqda Egyptian Streets nashri xabar bermoqda. Voqea Asut muhofazasida yuz bergan. Uch politsiyachi bir uy tagida turishganda ko‘chadagi ayollardan biri yuqoriga ishora qilib, balkondan bola osilib turganini aytadi. Shunda politsiyachilar tezkorlik bilan bolani qutqarib qolish chorasini qidira boshlaydilar. Politsiyachilar dastlab bolani gilamga ilib olishga harakat qilishgan, biroq natijada uni politsiyachilardan biri qo‘li bilan ilib olgan.